section_heading: Hull City
paragraph_text: U srpnju 2014. Dundee United prihvatio je ponudu Hull Cityja, kluba koji se tada natjecao u engleskoj Premier ligi, za transfer Robertsona vrijedan 2,85 milijuna funti.<ref> Dana 29. srpnja, Robertson je potpisao trogodišnji ugovor s Hull Cityjem.<ref> Debitirao je na dan otvaranja sezone, u utakmici protiv Queens Park Rangersa koju je Hull City dobio 1:0.<ref> Robertson se brzo prilagodio Hull Cityju i ustalio se na bočnoj poziciji te je već u kolovozu 2014. proglašen najboljim igračem kluba za taj mjesec.<ref> Te je sezone Hull City ispao iz Premier lige u Championship. Prvi gol za Hull City postigao je 3. studenog 2015. u utakmici Championshipa protiv Brentforda (2:0).<ref> Robertson je bio dio prvog sastava Hull Cityja u finalnoj utakmici doigravanja za promociju u Premier ligu, odigrane protiv Sheffield Wednesdaya. Tu je utakmicu Hull City dobio s minimalnih 1:0 te je time izborio promociju u Premier ligu.<ref>